

**ΤΜΗΜΑ ΦΑΡΜΑΚΕΥΤΙΚΗΣ**

**ΤΟΜΕΑΣ ΦΑΡΜΑΚΟΓΝΩΣΙΑΣ & ΧΗΜΕΙΑΣ ΦΥΣΙΚΩΝ ΠΡΟΪΟΝΤΩΝ**

20 Νοεμβρίου 2019

**ANAΚΟΙΝΩΣΗ**

**ΕΝΑΡΞΗ ΑΣΚΗΣΗΣ ΣΤΟ ΕΡΓΑΣΤΗΡΙΑΚΟ ΜΑΘΗΜΑ Α’ ΕΞΑΜΗΝΟΥ: ΕΙΣΑΓΩΓΗ ΣΤΙΣ ΕΡΓΑΣΤΗΡΙΑΚΕΣ ΠΡΑΚΤΙΚΕΣ**

Ενημερώνονται οι φοιτητές του Α΄ εξαμήνου, καθώς και όσοι φοιτητές μεγαλύτερων εξαμήνων δεν έχουν ασκηθεί ότι:

1. Την **Τρίτη 26-11-2019** θα ξεκινήσει η **υποχρεωτική** άσκηση στο εργαστηριακό μάθημα: **Εισαγωγή στις Εργαστηριακές Πρακτικές**.
2. Την **Τρίτη 26-11-2019 και ώρες 15:00-18:00** όλοι οι φοιτητές θα πρέπει να παρουσιαστούν στο αμφιθέατρο ΦΜ2.

**Η παρουσία είναι υποχρεωτική και προαπαιτούμενη για την συμμετοχή στις εργαστηριακές ασκήσεις**

1. Οι φοιτητές έχουν κατανεμηθεί σε τμήματα σύμφωνα με τον αριθμό μητρώου τους και θα ασκηθούν σε πέντε (5) εργαστηριακές ασκήσεις οι οποίες θα πραγματοποιηθούν στα εργαστήρια των τριών Τομέων του Τμήματος.
2. Ημέρες και ώρες υποχρεωτικής άσκησης:

**Τρίτη 15:00-18:00**

**Παρασκευή 10:00-13:00**

1. Ο κατάλογος των τμημάτων και οι ημερομηνίες άσκησης των φοιτητών κάθε τμήματος θα αναρτηθούν **στην ιστοσελίδα του Τμήματος**.
2. **Οι φοιτητές προηγούμενων ετών, οι οποίοι δεν έχουν ασκηθεί σε όλες τις προβλεπόμενες εργαστηριακές ασκήσεις, είναι υποχρεωμένοι να παρουσιαστούν και να το δηλώσουν στο αμφιθέατρο ΦΜ2 την Τρίτη 26-11-2019, ώστε να συμπεριληφθούν στον προαναφερόμενο κατάλογο.**

Οι Υπεύθυνοι των Εργαστηρίων

Ακολουθούν κατάλογοι απαραίτητων υλικών/ειδών που οι φοιτητές πρέπει να έχουν μαζί τους για την άσκησή τους στα εργαστήρια του Τομέα Φαρμακογνωσίας και Χημείας Φυσικών Προϊόντων και του Τομέα Φαρμακευτικής Χημείας

1. **ΤΟΜΕΑΣ ΦΑΡΜΑΚΟΓΝΩΣΙΑΣ & ΧΗΜΕΙΑΣ ΦΥΣΙΚΩΝ ΠΡΟΪΟΝΤΩΝ**

Α’ ΕΞΑΜΗΝΟΥ-ΕΡΓΑΣΤΗΡΙΑ: ΕΙΣΑΓΩΓΗ ΣΤΙΣ ΕΡΓΑΣΤΗΡΙΑΚΕΣ ΠΡΑΚΤΙΚΕΣ

Οι φοιτητές οφείλουν να έχουν μαζί τους:

1. εργαστηριακή ποδιά

2. αντικειμενοφόρους πλάκες

3. καλυπτρίδες

4. μια βελόνα μικροσκοπίας

5. χαρτομάντηλα

Επισημαίνεται ότι οι αντικειμενοφόροι πλάκες & οι καλυπτρίδες πωλούνται στο εμπόριο σε συσκευασίες ικανές να καλύψουν τις ανάγκες 510 φοιτητών.

Εκ του Τομέα Φαρμακογνωσίας

Οι υπεύθυνοι των εργαστηριακών ασκήσεων

Ε. Σκαλτσά Καθηγήτρια,

Ν. Αληγιάννης Αναπληρωτής Καθηγητής.

1. **ΤΟΜΕΑΣ ΦΑΡΜΑΚΕΥΤΙΚΗΣ ΧΗΜΕΙΑΣ**

Α’ ΕΞΑΜΗΝΟΥ-ΕΡΓΑΣΤΗΡΙΑ: ΕΙΣΑΓΩΓΗ ΣΤΙΣ ΕΡΓΑΣΤΗΡΙΑΚΕΣ ΠΡΑΚΤΙΚΕΣ

Καλούνται οι φοιτητές Α’ εξαμήνου στις εργαστηριακές ασκήσεις του Τομέα Φαρμακευτικής Χημείας να έχουν μαζί τους την ημέρα του εργαστηρίου τα παρακάτω Απαραίτητα είδη:

1. Φυλλάδιo/Σημειώσεις των Ασκήσεων (θα δοθούν )

2. Εργαστηριακή ποδιά

3. Ψαλίδι (για χαρτί)

4. Σπάτουλα\*, Λαβίδα\*

5. Γάντια (μιας χρήσεως)

6. Ψήκτρα καθαρισμού γυάλινων σκευών\*

7. Υγρό απορρυπαντικό, σφουγγάρι, vetex, πετσέτα

8. Πουάρ για λήψη δειγμάτων με σιφώνιο\*

\*(από οποιοδήποτε κατάστημα ειδών χημικού εργαστηρίου)

Εκ του Τομέα Φαρμακευτικής Χημείας

Οι υπεύθυνοι των εργαστηριακών ασκήσεων

Α. Κουρουνάκη, Αναπληρώτρια Καθηγήτρια

Ε. Παντερή, Καθηγήτρια

.